# Dialogkonferanse om anskaffelse av nytt påmeldings- og konferansesystem for Viken fylkeskommune

Møtested Fylkeshuset, møterom Biskopsrud

Møtetid/dato 09.00 – 10.30/10.04.2019

Referent: Gro Ekkje, Buskerud Fylkeskommune

**Innledning med presentasjon av alle.**

Gro Ekkje starter presentasjon med informasjon om Viken fylkeskommune. Cecilie Møller Endresen fra NHO tar så over og snakker om formålet med offentlige anskaffelser og programmet innovative anskaffelser sin rolle og funksjon. Cecilie gir et eksempel på innovativ anskaffelse i Stavanger kommune. Forteller om prosessen med innovativ anskaffelse med behov, dialog, forventninger osv. Gro forteller om systemet de har nå og om ambisjoner for det nye systemet. Det presiseres at en-til-en samtalene er fortrolige. Fylkeskommunen ønsker innspill og ideer, ikke nødvendigvis ferdige løsninger. Alt dette legges ut på doffin hvor man kan holde seg oppdatert.

**Viktige datoer**

Microsoft Office 365 pakken er valgt for Viken. Gro gir skisse til løsning for de ulike datoene. 23.08 er frist for å levere tilbud på løsning, kontrakts undertegning 15.09 og det skal være testet og tatt i bruk innen 01.01.2020. Leverandører spør og gir forslag om tidsfristene, implementeringen, og om det skal være åpent eller skjult under forhandlingene. Det blir gitt forslag fra leverandører om å legge inn en uke ekstra for å få en pustepause. Visma er økonomisystemet til fylkeskommunen. Det skal være skybaserte løsninger i systemet. Gro gir leverandørene informasjon om organiseringen av Viken Service.

**Forventninger**

Randi Annika Hallan overtar og snakker om forventningene til et verktøy til bruk ved møte- og konferansesekretariatet. Dette står det om i presentasjonen. Forventningene kan være mer detaljert på et senere tidspunkt sier Randi. Randi snakker litt om grunnleggende behov og hvordan brukeropplevelsen skal være for ansatte, og for sluttbruker. Hun ønsker kommunikasjon og oppfølging underveis fra leverandørene.

**Brukeropplevelser**

Leverandører snakker litt om brukeropplevelser. Det blir nevnt av de ansatte at rapporter er viktig for dem. En leverandør stiller åpent spørsmål om hverdagslige utfordringer som plager ansatte. Gro svarer behovet for å gi underveis-beskjed. Flerspråklig behov for det nye systemet er også viktig blir det nevnt. I tillegg, behov for automatiske fakturaer. En leverandør forteller om automatiske fakturaer som kan integreres med Visma. En annen leverandør spør om hvordan booking av hotell fungerer hos fylkeskommunen. Leverandør gir forslag og ideer til dette. Han nevner at samarbeid med reisebyråer kan være aktuelt. Samhandlingsaspektet blir lagt vekt på. Mange ting med samhandlingsaspektet som kommer senere. En ansatt ønsker at det skal være enkelt å endre på ting i forkant av arrangementet. Effektivisering og digitalisering er de overordnede målene for Viken fra fylkeskommunens side.

**Tilbakemelding**

Gro forteller om spørsmålene de ønsker tilbakemelding på innen 26.04.19. Disse er i presentasjonen. Det er blant annet: Vil alle kurs som holdes i Viken bli lagt inn i dette kurs- og konferansesystemet? Hvordan skal kursdeltakere inviteres, åpent eller internt? Kan man påmelde andre? Kostnadsestimat og kostnadsavtale vil bli diskutert nærmere senere med leverandører.